Diari Oficial de la Generalitat Valenciana


Sumari del DOGV 6725, del 01-03-2012 (2012/1590)

Notificació de la sentència dictada en el judici verbal número 1104/2010.
-------------------------------------------------------------------------

### Dades del document

Número de DOGV
:   6725

Data del DOGV
:   01-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1590


Organisme emissor
:   Jutjat de Primera Instància Número 4 de Vila-real

Tipus de document
:   Edicte

Notificació de la sentència dictada en el judici verbal número 1104/2010. [2012/1590]  
Judici verbal 001104/2010   
Demandant: Transformaciones Inmobiliarias de la Plana, SL.  
Procuradora: M.ª Carmen Linares Beltrán.  
Demandada: Santiago Barrue Viciedo.  
Carmen García Poveda, secretària del Jutjat de Primera Instància i Instrucció número 4 de Vila-real, faig saber:   
Que en aquest Jutjat se segueix el judici verbal 001104/2010, instat per Transformaciones Inmobiliarias de la Plana, SL, contra Santiago Barrue Viciedo, en què es va dictar sentència en data 20 de gener de 2011, que té l'encapçalament i la part dispositiva que, literalment, són com segueix:   
«Sentència número 8/2011  
Vila-real, 20 de gener de 2011  
María Isabel Llambés Sánchez, jutgessa del Jutjat de Primera Instància i Instrucció número 4 de Vila-real i partit judicial, he vist aquestes actuacions de judici verbal número 1104/2010, seguides a instàncies de Transformaciones Inmobiliarias de la Plana, SL, contra Santiago Barrue Viciedo, declarat en rebel·lia en aquestes actuacions, per a reclamar una quantitat, més els interessos i les costes.  
Dispositiva  
Estime la demanda promoguda per la procuradora   
  
Carmen Linares Beltrán, en nom i representació de Transformaciones Inmobiliarias de la Plana, SL; i condemne Santiago Barrue Viciedo a pagar a la part actora la suma de 1.841 euros, més els interessos legals moratoris corresponents a la suma reclamada des del moment de la interposició de la demanda i les costes processals.   
Notifiqueu aquesta resolució a les parts, i feu-los saber que no es ferma, ja que contra aquesta resolució es pot interposar un recurs d'apel·lació, de conformitat amb l'article 455 de la Llei d'Enjudiciament Civil.   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 2846 UK EEEE AA) indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.   
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Expediu una testimoniança literal d'aquesta sentència, que quedarà en aquestes actuacions, i incloeu-ne l'original en el llibre de sentències.   
Aquesta és la meua sentència, que pronuncie, mane i firme.   
Publicació. Vist que la jutgessa que la subscriu ha publicat la sentència anterior en el dia de la seua data, mentre celebrava audiència pública, sent-ne present jo, el secretari, en done fe».  
I perquè valga de notificació a la persona a què es fa referència, que es troba en parador ignorat, expedisc aquest edicte.  
  
Vila-real, 1 de desembre de 2011.- La secretària judicial: Carmen García Poveda.